Դատախազ Եուսուֆ Հաքքը Տողան իրենց հայցերը ներկայացնելու համար կոչ ուղղեց Իսթանպուլի Նախկին Ապահովութեան տնօրէն՝ Ճէլալէտտին Ճէրրահի եւ Իսթանպուլի Լրաքաղութեան Բաժնի տնօրէն՝ Ահմէտ Իլհան Կիւլէրի։ Մօտ օրէն իրենց հայցերը ներկայացնելու համար կը հրաւիրուին նաեւ ոճիրի թուականին Տրապիզոնի մէջ գործող ոստիկանական եւ ոստիկան զօրաց պաշտօնեաները։ Պետական պաշտօնեաները դատախազին կը ներկայանան դէպի ոճիր գացող գործընթացի մէջ տեղեկութիւն ունենալով հանդերձ ոճիրը չկանխելու մեղադրանքով։